**ხელშეკრულების მნიშვნელოვანი პირობები**

საკრედიტო ხელშეკრულება N\_\_\_\_\_-1 15/06/2021

**კრედიტის საპროცენტო განაკვეთი**

**• კრედიტის საპროცენტო განაკვეთის ტიპი - ფიქსირებული**

**• კრედიტის წლიური საპროცენტო განაკვეთი =** \_\_\_\_\_

**• კრედიტის ეფექტური საპროცენტო განაკვეთი =** \_\_\_\_\_

**ფინანსური ხარჯები**

• ყოველთვიური შენატანები (ძირითადი თანხა + პროცენტი) = თანდართული გრაფიკის შესაბამისად

• სესხის გაცემის საკომისიო = \_\_\_\_\_ ლარი ( თუ სესხზე გაცემის საკომისიო განისაზღვრება 2%-ზე მეტით, სესხის წინსწრებით დაფარვის ან სესხის რეფინანსირების შემთხვევაში კრედიტორი ვალდებულია მოვალეს დაუკაოს გაცემის საკომისიო 2% და სესხის გამოყენების, ფაქტობრივად უკვე ნასარგებლი დღეების პროპორციული ოდენობა, ხოლო დარჩენილი ნაწილი მოვალეს უკან დაუბრუნოს).

• გირავნობის რეგისტრაციასთან დაკავშირებული აუცილებელი ფინანსური ხარჯი = \_\_\_\_\_ლარი

• ანგარიშიდან თანხის განაღდების საკომისიო 0.2% = \_\_\_\_\_ლარი

**სხვა სახელშეკრულებო ინფორმაცია**

• კრედიტის მთლიანი თანხის ოდენობა = \_\_\_\_\_

• მომხმარებლის მიერ გადასახდელი მთლიანი თანხის ოდენობა = \_\_\_\_\_ ლარი

• კრედიტის ვადა = \_\_\_\_\_თვე

• საკრედიტო ხელშეკრულების მოქმედების ვადა = \_\_\_\_\_თვე

• წინსწრებით დაფარვის საკომისიო შეადგენს 0%-ს თუ ხელშეკრულების დასრულებამდე დარჩენილია 6 თვემდე, გადახდის მომენტში კრედიტის ნარჩენ ძირითად თანხაზე მიმართული თანხის 0.5% თუ ხელშეკრულების დასრულებამდე დარჩენილია 6-დან 12 თვემდე, გადახდის მომენტში კრედიტის ნარჩენ ძირითად თანხაზე მიმართული თანხის 1% თუ ხელშეკრულების დასრულებამდე დარჩენილია 12-დან 24 თვემდე, გადახდის მომენტში კრედიტის ნარჩენ ძირითად თანხაზე მიმართული თანხის 2% თუ ხელშეკრულების დასრულებამდე დარჩენილია 24 თვეზე მეტი.

• ვადაგადაცილების ჯარიმა = ნარჩენი ძირითადი თანხის 0.27 % ყოველ ვადაგადაცილებულ დღეზე. ამასთან, ვადაგადაცილების დაწყებიდან მის სრულ აღმოფხვრამდე პერიოდში დაკისრებული ხარჯების ჯამური მოცულობა არ გადააჭარბებს მიმდინარე ნარჩენი ძირითადი თანხის 1.5-მაგ ოდენობას.

ვალდებულების შეუსრულებლობის შემთხვევაში, სესხთან დაკავშირებული სასესხო მოთხოვნა დაკმაყოფილებულად ჩაითვლება მხოლოდ წინამდებარე სესხის უზრუნველყოფის საშუალებ(ებ)ის მიმართ საქართველოს კანონმდებლობით გათვალისწინებული შესაბამისი ღონისძიებების (მათ შორის, ქონების რეალიზაციის ან/და დასაკუთრების გზით) განხორციელებით.

მომხმარებელს უფლება აქვს წარადგინოს პრეტენზია ფინანსური ორგანიზაციის პრეტენზიების სამსახურში ზეპირი, წერილობითი, სტანდანდარტული წერილობითი ან ელექტრონული ფორმით.

გაეცანით მომხმარებელთათვის სასარგებლო ინფორმაციას საქართველოს ეროვნული ბანკის ვებგვერდსა – http://nbg.gov.ge/cp და ცხელ ხაზზე – 032 2 406 406

**საკრედიტო ხელშეკრულება N** \_\_\_\_\_

**15/06/2021 დადებული გენერალური საკრედიტო ხაზით მომსახურების შესახებ N** \_\_\_\_\_ **ხელშეკრულების დანართი**

**ქ.თბილისი**

**თარიღი 15/06/2021 (ორი ათას ოცდაერთი წლის თხუთმეტი ივნისი)**

**გამსესხებელი / კრედიტორი •** შპს "კავკასუს კრედიტი"

**წარმომადგენელი •** ნინო წერეთელი (\_\_\_\_\_)

**მისამართი •** ქ. თბილისი, მ.კოსტავას ქ.N46/50

**ს/კ •** 400168643

**ტელეფონი •** 0322 330 330; 0322 76 76 76

**მსესხებელი / მოვალე •** \_\_\_\_\_

**პ/ნ •** \_\_\_\_\_

**პ/მ N •** \_\_\_\_\_

**დაბადებული •** \_\_\_\_\_

**მცხოვრები •** \_\_\_\_\_

**რეგისტრირებული მისამართი •** \_\_\_\_\_

**მიმღების ბანკი •** \_\_\_\_\_

**ბანკის კოდი •** \_\_\_\_\_

**საბანკო ანგარიში •** \_\_\_\_\_

**ტელეფონი •** \_\_\_\_\_

**ელ.ფოსტა •** \_\_\_\_\_

სესხის გაცემა ხდება გენერალური ხელშეკრულების მიხედვით \_\_\_\_\_ლარის ფარგლებში, რომელიც მოქმედია 120 თვის განმავლობაში. გთხოვთ, გაითვალისწინოთ, რომ ამ პერიოდის განმავლობაში ზემოაღნიშნული ლიმიტის ფარგლებში მსეხებელზე დამატებით კრედიტის გაცემის შემთხვევაში, კრედიტის გაცემაზე თქვენი დამატებითი თანხმობა არ იქნება საჭირო და თქვენი თავდებობა/ქონების უზრუნველყოფის მოცულობა გავრცელდება გენერალური ხელშეკრულების უზრუნველყოფის ფარგლებში გაცემულ ყველა კრედიტზე.

ერთობლივი სურვილის შესაბამისად ვხელმძღვანელობთ რა საქართველოს მოქმედი კანონმდებლობით, ვდებთ წინამდებარე ხელშეკრულებას შემდეგზე:

**1. ხელშეკრულების საგანი**

1.1. წინამდებარე ხელშეკრულება დადებულია ამავე მხარეთა შორის 15/06/2021 დადებული N \_\_\_\_\_ გენერალური საკრედიტო ხაზით მომსახურების ხელშეკრულების (შემდგომში „გენერალური ხელშეკრულება“) საფუძველზე, მისი მომსახურების მიზნით და შესაბამისად მისი განუყოფელი და შემადგენელი ნაწილია. ამ ხელშეკრულებაზე სრულად ვრცელდება N \_\_\_\_\_ გენერალური საკრედიტო ხაზით მომსახურების ხელშეკრულების ყველა პირობა.

1.2. გამსესხებელი და მსესხებელი დებენ წინამდებარე ხელშეკრულებას (შემდგომში „ხელშეკრულება“), რომლის შესაბამისადაც გამსესხებელი იღებს ვალდებულებას მსესხებელს მისცეს კრედიტი, ხოლო მსესხებელი იღებს ვალდებულებას დააბრუნოს მიღებული კრედიტი, გადაიხადოს დარიცხული პროცენტი, მომსახურების საკომისიო, საურავი/პირგასამტეხლო (ასეთის არსებობის შემთხვევაში) და სხვა ხარჯები, რაც დაკავშირებულია საკრედიტო პროდუქტით სარგებლობასთან და სრულად შეასრულოს გამსესხებლის წინაშე ნაკისრი ვალდებულებები.

1.3. გამსესხებელი მსესხებელს სესხის თანხას გადასცემს უნაღდო ანგარიშსწორებით, მსესხებლის მიერ წარმოდგენილ, მის კუთვნილ საბანკო ანგარიშზე თანხის გადარიცხვის გზით.

1.4. მხარეები თანხმდებიან, რომ წინამდებარე ხელშეკრულების უზრუნველსაყოფად წარმოდგენილი გირავნობის საგანი განზრახ ან განადგურებულად/გადამალულად მიიჩნევა შემდეგ შემთხვევებში: გირავნობის საგანი მსესხებლის/მესაკუთრის მიერ განზრახ განადგურებულად მიიჩნევა იმ შემთხვევაში, როდესაც გამსესხებლის მიერ სესხის გაცემის მომენტისთვის გირავნობის საგნის შეფასების აქტით განსაზღვრული ღირებულება შემცირებულია არანაკლებ 30%-ისა რაც დგინდება გირავნობის საგნის განმეორებითი შეფასების აქტით. (ღირებულების შემცირებად არ ჩაითვლება სესხის გაცემის და შესაბამისი შეფასების მომენტიდან გირავნობის საგნის წლიური ცვეთა - ყოველწლიურად არაუმეტეს შეფასების აქტით განსაზღვრული საბაზრო ღირებულების 10%-ის ოდენობით); გირავნობის საგანი მსესხებლის/მესაკუთრის მიერ განზრახ განადგურებულად მიიჩნევა იმ შემთხვევაში, თუ გირავნობის საგნის არსებული მდგომარეობა არ შეესაბამება თავდაპირველი შეფასების აქტით (სესხის გაცემის მომენტისთვის შედგენილი შეფასების აქტი) განსაზღვრული გირრავნობის საგნის მდგომარეობას (ავტომანქანა დაშლილია, ამოღებულია მნიშვნელოვანი ნაწილები, განადგურებულია/დამწვარია, არსებობს თვალსაჩინო დაზიანებები და ყოველივე ზემოთ ჩამოთვლილი შემთხვევა დასტურდება გამსესხებლის მიერ გადაღებული ფოტო/ვიდეო მასალით), მიუხედავად იმისა აღნიშნული დაზიანებები გამოწვეული იქნა უშუალოდ მსესხებლის თუ ნებისმიერი სხვა მესამე პირის მიერ; გირავნობის საგანი მსესხებლის / მესაკუთრის მიერ განზრახ განადგურებულად მიიჩნევა იმ შემთხვევაში თუ გირავნობის საგანი დაზიანდა ან განადგურდა ავტოსაგზაო შემთხვევაის შედეგად და თუ: • ავტოსაგზაო შემთხვევის შესახებ არ იქნა წარმოდგენილი შესაბამისი ავტოსაგზაო შემთხვევის აქტი გაცემული საპატრულო პოლიციის წარმომადგენლის მიერ, აღნიშნული ავტოსაგზაო შემთვევიდან არაუგვიანეს 5 სამუშაო დღისა; • ავტოსაგზაო შემთხვევის დროს გირავნობის საგანს მართავდა მსესხებელი ან სხვა მესამე პირი არაფხიზელ მდგომარეობაში; • ავტოსაგზაო შემთხვევის დროს გირავნობის საგანს მართავდა არაუფლებამოსილი (მართვის მოწმობის არმქონე) პირი; • ავტოსაგზაო შემთხვევის დადგომა გამოწვეული იქნა მსესხებლის ან სხვა მესამე პირის (გირავნობის საგნის მძღოლის) მიერ საგზაო მოძრაობის წესების დარღვევით; • ნებისმიერ შემთხვევაში ავტოსაგზაო შემთხვევისას თუ ავტოსატრანსპორტო საშუალებას მართავდა არაუფლებამოსილი პირი (უფლებამოსილ პირთა სია განსაზღვრულია დანართის სახით); • მსესხებელი/დამგირავებელი საკუთარი სურვილით დააზღვევს გირავნობის საგანს გამსესხებლის/მოგირავნის წერილობითი თანხმობის გარეშე ან/და იმ შემთხვევაში თუ გამსესხებელი/მოგირავნე არ იქნება რეგისტრირებული მოსარგებლედ სადაზღვეო პოლისში, რაც გირავნობის საგნის დაკარგვის, დაზიანების, განადგურების ან ნებისმიერი სხვა სადაზღვევო შემთხვევის დადგომისას შეუძლებელს გახდის გამსესხებლის/მოგირავნისთვის ზიანის ანაზღაურებას. გირავნობის საგანი გადამალულად მიიჩნევა თუ გამსესხებლის მოთხოვნიდან (მოთხოვნად მიიჩნევა მსესხებლისთვის/მესაკუთრისთვის გაგზავნილი შეტყობინება მხარეთა შორის დადებული ხელშეკრულებით განსაზღვრული წესით) არაუგვიანეს 3 კვირის ვადაში მსესხებლის/მესაკუთრის მიერ გამსესხებლისთვის/მოგირავნისთვის არ იქნა წარმოდგენილი ავტოსატრანსპორტო საშუალება ან თუ გირავნობის საგანი დასმულია ძებნა-დაკავებაზე აღსრულების ეროვნული ბიუროს მიერ და ვერ იქნა მოძიებული ძებნა-დაკავებაზე დასმიდან 2 თვის განმავლობაში. იმ შემთხვევაში თუ გირავნობის საგანი ზემოთჩამოთვლილი რომელიმე შემთხვევის დადგომის შედეგად განადგურდება ან აღმოჩნდება გადამალული მსესხებელი/მესაკუთრე წინამდებარე ხელშეკრულებით ნაკისრ ვალდებულებებზე პასუხისმგებელია მთელი თავისი ქონებით. წინამდებარე ხელშეკრულებაზე ხელმოწერით მსესხებელი/მესაკუთრე ადასტურებს, რომ ეთანხმება გირავნობის საგნის შეფასებას თანახმად გამსესხებლის მიერ მომზადებული შეფასების აქტისა, არ აქვს ამასთან დაკავშირებით არანაირი პრეტენზია. მხარეები ვთანხმდებით, რომ წინამდებარე ხელშეკრულებით ვადგენთ იმ პირობებს და განვსაზღვრავთ იმ უზრუნველყოფას, რაც გამოყენებული იქნება მსესხებლის მიმართ გამსესხებლის მოთხოვნის სრულად უზრუნველსაყოფად. მსესხებელი აცხადებს, რომ უზრუნველყოფის ხელშეკრულების დადება ამ ხაზის და ხაზიდან მისაღები კრედიტების უზრუნველყოფის მიზნით წარმოადგენს კრედიტების მიღების აუცილებელ პირობას.

**2. კრედიტის პირობები**

 **2.1. კრედიტის ტიპი: სამომხმარებლო ავტო**

 **2.2. კრედიტით სარგებლობის ვადა :**

 • \_\_\_\_\_თვე

 **2.3. საკრედიტო ხელშეკრულების მოქმედების ვადა :**

 • \_\_\_\_\_თვე

 **2.4. საკრედიტო თანხის მთლიანი მოცულობა :**

 • \_\_\_\_\_ლარი

 **2.5. მომხმარებლის მიერ გადასახდელი მთლიანი თანხის ოდენობა :**

 • \_\_\_\_\_ლარი

 **2.6. კრედიტის თანხიდან ფინანსური ხარჯების გამოკლებით მისაღები თანხა :**

 • \_\_\_\_\_ლარი

 **2.7. მსესხებლის საბანკო ანგარიშზე გადასარიცხი თანხა:**

 • \_\_\_\_\_ლარი

 **2.8. წლიური საპროცენტო განაკვეთი :**

 • \_\_\_\_\_

 **2.9. სესხის ეფექტური საპროცენტო სარგებელი :**

 • \_\_\_\_\_

 **2.10. პროცენტის დარიცხვის მეთოდი/დაფარვის :**

 • ყოველთვიურად / ანუიტეტის სახით

 **2.11. ყოველთვიური შენატანები :**

 • თანდართული გრაფიკის შესაბამისად

 **2.12. კრედიტის გაცემის საკომისიო :**

 • \_\_\_\_\_ ლარი (თუ სესხზე გაცემის საკომისიო განისაზღვრება 2%-ზე მეტით, სესხის წინსწრებით დაფარვის ან სესხის რეფინანსირების შემთხვევაში კრედიტორი ვალდებულია მოვალეს დაუკაოს გაცემის საკომისიო 2% და სესხის გამოყენების, ფაქტობრივად უკვე ნასარგებლი დღეების პროპორციული ოდენობა, ხოლო დარჩენილი ნაწილი მოვალეს უკან დაუბრუნოს).

 **2.13. გირავნობის რეგისტრაციასთან დაკავშირებული აუცილებელი ფინანსური ხარჯი :**

 • \_\_\_\_\_ ლარი

 **2.14. კრედიტის მიზნობრიობა :**

 • \_\_\_\_\_

 **2.15. პირგასამტეხლო სესხის წინსწრებით დაფარვისათვის :**

 • წინსწრებით დაფარვის საკომისიო შეადგენს 0%-ს თუ ხელშეკრულების დასრულებამდე დარჩენილია 6 თვემდე, გადახდის მომენტში კრედიტის ნარჩენ ძირითად თანხაზე მიმართული თანხის 0.5% თუ ხელშეკრულების დასრულებამდე დარჩენილია 6-დან 12 თვემდე, გადახდის მომენტში კრედიტის ნარჩენ ძირითად თანხაზე მიმართული თანხის 1% თუ ხელშეკრულების დასრულებამდე დარჩენილია 12-დან 24 თვემდე, გადახდის მომენტში კრედიტის ნარჩენ ძირითად თანხაზე მიმართული თანხის 2% თუ ხელშეკრულების დასრულებამდე დარჩენილია 24 თვეზე მეტი. ამას გარდა, კრედიტის სრულად დასაფარად საკმარისი თანხით არ მოხდება კრედიტის წინსწრებით დაფარვა ავტომატურად თუ წინსწრებით სესხის დაფარვის შესახებ მსესხებელმა წერილობით ან ელექტრონულად არ მიმართა გამსესხებელს და არ გამოავლინა შესაბამისი ნება.

 **2.16. ყოველდღიური პირგასამტეხლო ვადაგადაცილებისთვის :**

 • დარჩენილი ძირი თანხის 0.27% ყოველ ვადაგადაცილებულ დღეზე. ამ ნაწილის მიზნებისათვის, სესხის ნარჩენ ძირითად თანხაში არ გაითვალისწინება სესხის ვადის გადაცილებისას სესხის გადავადების, სესხის რეფინანსირების ან/და სესხის რესტრუქტურიზაციის შემთხვევაში სესხის ნარჩენი ძირითადი თანხის ნაზარდი, ხოლო სესხის ვადის გადაცილების სრულ აღმოფხვრად არ მიიჩნევა ვადის გადაცილების აღმოფხვრა სესხის რესტრუქტურიზაციის, სესხის რეფინანსირების ან/და გადავადების გზით. ამ ნაწილის მიზნებისათვის, სესხის ვადის გადაცილების სრულ აღმოფხვრად სესხის რესტრუქტურიზაცია, სესხის რეფინანსირება და გადავადება მიიჩნევა მხოლოდ იმ შემთხვევაში, თუ მსესხებელმა სრულად გადაიხადა ვადის გადაცილებისას დაკისრებული პირგასამტეხლოს, ნებისმიერი ფორმის ფინანსური სანქციის, საკომისიოს და ფინანსური ხარჯის შესაბამისი ფულადი სახსრები.

 **2.17. ანგარიშიდან თანხის განაღდების საკომისიო 0.2% :**

 • \_\_\_\_\_ლარი

2.18. სესხზე ვრცელდება შემდეგი დამატებითი პირობები:

2.18.1. სესხის ვადის გასვლის შემდეგ წყდება სარგებლის დარიცხვა, ხოლო პირგასამტეხლოს დარიცხვა სესხის გადაუხდელ ოდენობაზე, კერძოდ დავალიანებაში არსებულ ძირ თანხაზე, გრძელდება წინამდებარე ხელშეკრულების კრედიტის ვადის ამოწურვის შემდეგ იმავე საპროცენტო განაკვეთით რაც მითითებულია ხელშეკრულების ძირითად პირობებში, რაც წარმოადგენს გამსესხებლის უფლებას და არა ვალდებულებას; ამასთან აღნიშნული პირგასამტეხლოს დარიცხვა გრძელდება ვალდებულების სრულად შესრულებამდე ან სააღსრულებო საქმის წარმოების დაწყებამდე.

2.18.2. მსესხებლების მიერ გადახდილი თანხით ვალდებულებები იფარება შემდეგი რიგითობით: 1. კრედიტის გაცემასთან/შენარჩუნებასთან დაკავშირებული ფინანსური ხარჯები 2. დარიცხული პირგასამტეხლო; 3. დარიცხული სარგებელი; 4. სესხის ძირითადი თანხა. გამსესხებელი უფლებამოსილია, ნებისმიერ დროს საკუთარი შეხედულებისამებრ მოახდინოს წინამდებარე პუნქტში დადგენილი რიგითობის ცვლილება. მსესხებლის ერთზე მეტი მიმდინარე დავალიანების არსებობის შემთხვევაში, როდესაც მომხმარებლის ანგარიშზე განთავსებული თანხა არ არის საკმარისი ერთზე მეტი ვადამოსული/ვადაგადაცილებული ვალდებულების სრულად შესასრულებლად, მსესხებელი უფლებამოსილია აირჩიოს თუ რომელი ვალდებულების დაფარვა სურს. მსესხებელმა თავისი ნება უნდა დააფიქსიროს წერილობითი ფორმით ან გამოაგზავნოს შეტყობინება ელექტრონულ ფოსტაზე caucasuscredit@gmail.com . შეტყობინებას/განცხადებას თან უნდა ახლდეს გადახდის ქვითარი და მომხმარებლის ნება ნათლად უნდა იყოს ჩამოყალიბებული თუ რომელი სესხის დაფარვა სურს. მომხმარებელმა შეტყობინება/განცხადება უნდა წარმოადგინოს იმავე სამუშაო დღეს, რა დღესაც ჩარიცხავს თანხას კომპანიის ანგარიშზე. თუ მომხმარებელი არ წარმოადგენს იმავე დღეს განცხადებას/შეტყობინებას, გამსესხებელი უფლებამოსილია საკუთარი შეხედულებისამებრ მიმართოს გადახდილი თანხა თითოეული სესხის ან/და მასზე დარიცხული სარგებლის ან/და პირგასამტეხლოს დასაფარად;

2.18.3. სესხზე დარიცხული გადასახადების (სარგებელი, პირგასამტეხლო) და ძირითადი თანხის გადახდა, ასევე სესხის დახურვა უნდა მოხდეს ლარში უნაღდო ანგარიშსწორების გზით, გამსესხებლის საბანკო ანგარიშის ნომერზე: სს “საქართველოს ბანკი”, ბანკის კოდი BAGAGE22, ანგარიშის ნომერი GE86BG0000000723721500, სესხის გადახდისას დანიშნულების კოდი: 163315, მიმღები: შპს კავკასუს კრედიტი. ასევე შესაძლებელია ნაღდი ანგარიშსწორება ფილიალის სალაროს მეშვეობით ან სხვა ადგილებში განთავსებული სწრაფი გადახდის აპარატების მეშვეობით.

2.18.4. იმ შემთხვევაში, როდესაც მსესხებლის მიერ კრედიტის დასაფარად თანხის გადახდის დღე ემთხვევა უქმე დღეს, მსესხებლისგან შენატანი მიიღება მომდევნო სამუშაო დღეს. აღნიშნული გარემოება არ ჩაითვლება ვადაგადაცილებად და მსესხებელს დამატებით არ დაერიცხება დამატებითი პირგასამტეხლო.

2.18.5. თუ მსესხებელ(ებ)ი გამსესხებელთან შეთანხმების გარეშე, წინასწარ, სესხის დაფარვის გრაფიკით გათვალისწინებულ ვადაზე ადრე შეიტანს თანხას გამსესხებლის საბანკო ანგარიშზე, რომელიც საკმარისი აღმოჩნდება სესხის წინსწრებით სრულად ან ნაწილობრივ დასაფარად, გამსესხებელი არ განახორციელებს სესხის დაფარვას მსესხებლ(ებ)ის წერილობითი ან ელექტრონული განაცხადის გარეშე. გამსესხებელი ვალდებულია კრედიტის წინსწრებით დაფარვა განახორციელოს იმავე დღეს ან თუ მომხმარებლის მიმართვა განხორციელდა არასამუშაო საათებში, მომდევნო სამუშაო დღეს. თუ მსესხებლის შესაბამისი მომართვა კრედიტის წინსწრებით დაფარვის შესახებ არ იქნება დაფიქსირებული, გამსესხებელი უფლებამოსილია დაფაროს მხოლოდ გრაფიკით გათვალისწინებული სესხის მიმდინარე გადასახადი.

**3. საპროცენტო სარგებლის, პირგასამტეხლოს დარიცხვისა და გადახდის წესი**

3.1. საპროცენტო სარგებელი იანგარიშება კრედიტით სარგებლობის ფაქტობრივი დღეების შესაბამისად, წელიწადში 365 დღეზე გაანგარიშებით. თუ გამსესხებელი ვადამდე ცალმხრივად შეწყვეტს ამ ხელშეკრულებას, პროცენტის დარიცხვა გაგრძელდება სესხის თანხის სრულად დაბრუნებამდე ან იქამდე სანამ არ მოხდება გირავნობის საგნის რეალიზაცია გირავნობის ხელშეკრულებით დადგენილი წესით.

3.2. თუ მსესხებელი დააგვიანებს ან არ გადაიხდის კრედიტის დაფარვის გრაფიკით გათვალისწინებულ ვადებში კრედიტის ძირითად თანხას და დარიცხულ პროცენტს, გამსესხებელი უფლებამოსილია დაარიცხოს, ხოლო მსესხებელი ვალდებულია გადაიხადოს პირგასამტეხლო ყოველ ვადაგადაცილებულ დღეზე წინამდებარე ხელშეკრულებით დადგენილი ოდენობით. პირგასამტეხლოს გადახდა არ ათავისუფლებს მსესხებელს ხელშეკრულებითა და გრაფიკით დადგენილი გადასახადების გადახდისაგან.

**4. ხელშეკრულების შეწყვეტის პირობები**

4.1. ხელშეკრულების მონაწილე თითოეულ მხარეს უფლება აქვს, მოსთხოვოს მეორე მხარეს ხელშეკრულებ(ებ)ისა და მოქმედი კანონმდებლობის დაცვით ვალდებულებათა კეთილსინდისიერი შესრულება;

4.2. კრედიტორი უფლებამოსილია მსესხებლის მიერ ხელშეკრულებით ნაკისრი ვალდებულებ(ებ)ის შეუსრულებლობის ან არაჯეროვნად შესრულების შემთხვევაში გაუგზავნოს შეტყობინება მსესხებელ(ებ)ს და ცალმხრივად ვადაზე ადრე შეწყვიტოს წინამდებარე და მის ფარგლებში გაფორმებული ნებისმიერი ხელსეკრულება, მოსთხოვოს მსესხებელ(ებ)ს კრედიტით მიღებული თანხ(ებ)ის, მასზე დარიცხული საპროცენტო სარგებლის, მომსახურეობის საკომისიო(ებ)ის, საურავის/პირგასამტეხლოს და სხვა ხარჯების დაუყოვნებლივ სრული ან ნაწილობრივი დაფარვა, ასევე გირავნობის საგნის გადაცემა. მსესხებელ(ებ)ი ვალდებულია(არიან) კრედიტორისგან ასეთი შეტყობინების მიღების შემდეგ, მასში მითითებულ ვადაში (2 კვირა) დააბრუნოს კრედიტით მიღებული თანხ(ებ)ი, მასზე დარიცხულ საპროცენტო სარგებელთან, მომსახურეობის საკომისიოს და დარიცხულ საჯარიმო თანხებთან/პირგასამტეხლოსთან ერთად ან გადასცეს მას გირავნობის საგანი. მხარეთა შეთანხმებით, კრედიტორის მხრიდან ცალმხრივად ხელშეკრულების შეწყვეტის და გირავნობის საგანის გადმოცემის მოთხოვნის წერილობითი შეტყობინება მსესხებელს ეგზავნება ხელშეკრულების შეწყვეტამდე 2 (ორი) კვირით ადრე.

4.3. წინასწარ აცნობებს კრედიტორს თავისი ადგილსამყოფელის (მისამართის) შეცვლის და ახალ ადგილზე გადასვლის (ასეთის ასრებობის შემთხვევაში) შესახებ;

4.4. კრედიტორის მიერ გაფორმებული ხელშკრულებ(ებ)ის ვადაზე ადრე შეწყვეტის საფუძველს ასევე წარმოადგენს ქვემოთ მითითებული ერთერთი შემდეგი გარემოების არსებობა, კერძოდ თუ:

• მოვალის ქონებრივი მდგომარეობა არსებითად უარესდება, რითაც საფრთხე ექმნება სესხის დაბრუნების მოთხოვნას;

• მოვალის მიმართ დაიწყება სააღსრულებო წარმოება/ები;

• მოვალის ნებისმიერ ქონებას დაედება ყადაღა ან სოლიდარული მოვალის/მსესხებლის ან მისი ქონების მიმართ გამოყენებული იქნება სარჩელის, გადაწყვეტილების აღსრულების ან/და საგადასახადო ვალდებულების შესრულების უზრუნველყოფის ნებისმიერი ღონისძიება;

• მოვალის მიერ გაკეთებული ნებისმიერი განცხადება ან/და „გამსესხებლისათვის“ მიწოდებული ნებისმიერი ინფორმაცია აღმოჩნდება მნიშვნელოვნად არასწორი ან მცდარი (სინამდვილესთან შეუსაბამო);

• დადგება ნებისმიერი ისეთი გარემოება, რომლის არსებობამაც შეიძლება ეჭვქვეშ დააყენოს მოვალის მიერ ნაკისრი ვალდებულებ(ებ)ის შესრულება ან მოვალის მიერ თანხის დროულად გადახდა.

4.5. მოვალე(ები) ვალდებულია აუნაზღაუროს კრედიტორს მსესხებლის დავალიანების იძულებითი წესით ამოღებისათვის გაწეული ნებისმიერი დანახარჯი და ნაკისრი ვალდებულების დარღვევის შედეგად კრედიტორისთვის მიყენებული ზარალი, რომელიც მიადგა ან მიადგება წინამდებარე ხელშეკრულებით მოვალე(ებ)ის მიერ გათვალისწინებული ნებისმიერი პირობის დარღვევით;

**5. დავის გადაწყვეტის წესი**

5.1. გამსესხებლის წინაშე არსებული პრეტენზიები მსესხებელმა შეიძლება წარადგინოს გამსესხებლის პრეტენზიების სამსახურში ზეპირი, წერილობითი, სტანდარტული წერილობითი ან ელექტრონული ფორმით (caucasuscredit@gmail.com). პრეტენზიის განხილვის პროცედურის შესახებ ინფორმაციის მიღება მომხმარებელს შეუძლია კომპანიის მთავარ იურისტთან სატელეფონო დაკავშირების გზით (ტელ.: 0322 330 330). გამოხატულ პრეტენზიაზე პასუხი გაცემული იქნება პრეტენზიის მიღებიდან მაქსიმუმ ერთი თვის ვადაში.

5.2. მხარეებს შორის უთანხმოების ურთიერთმოლაპარაკების გზით გადაწყვეტის შეუძლებლობის შემთხვევაში დავა განიხილება საქართველოს მოქმედი კანონმდებლობით დადგენილი წესით თბილისის საქალაქო სასამართლოს სამოქალაქო საქმეთა კოლეგიის მიერ. პირველი ინსტანციის სასამართლოს მიერ.

5.3. გამსესხებლის სასარგებლოდ მიღებული გადაწყვეტილება ექვემდებარება დაუყოვნებლივ აღსრულებას საქართველოს სამოქალაქო საპროცესო კოდექსის 268-ე მუხლის 11ნაწილის შესაბამისად.

**6. სხვა დებულებები**

6.1. მსესხებელი საკრედიტო ვალდებულებებს ასრულებს კრედიტორთან შეთანხმებული გადახდის გრაფიკის დაცვით;

6.2. ხელშეკრულება ძალაში შედის მხარეთა მიერ მისი ხალმოწერის მომენტიდან, ხელმოწერის დღედ მიიჩნევა ხელშეკრულებაზე მითითებული თარიღი;

6.3. ხელშეკრულების ნებისმიერი პუნქტის ცვლილება შესაძლებელია მხარეთა შორის წერილობითი და ხელმოწერილი დოკუმენტის საფუძველზე;

6.4. ხელშეკრულებას თან ერთვის სესხის გადახდის გრაფიკი. ამასთან, გრაფიკსა და წინამდებარე ხელშეკრულების პირობებს შორის სხვაობის შემთხვევაში უპირატესობა ენიჭება წინამდებარე ხელშეკრულების დებულებებს.

6.5. მსესხებელი კრედიტორს ანიჭებს უპირობო უფლებას, მსესხებლის შესახებ ინფორმაცია მსესხებელთან დამატებითი შეთანხმების გარეშე გადასცეს სს ,,კრედიტინფო საქართველოს” (რეგისტრირებული მთაწმინდა-კრწანისის რაიონული სასამართლოს მიერ 2005 წ. 14 თებერვალს, რეესტრის ნომერი #06/5-51), რაც იწვევს მსესხებლის აღრიცხვას “კრედიტინფო საქართველოს” მონაცემთა ბაზაში. მსესხებელი ასევე ანიჭებს კრედიტორს უფლებას ამ ხელშეკრულების მოქმედების პერიოდში ნებისმიერ დროს გაეცნოს მსესხებლის საკრედიტო ისტორიას სს “კრედიტინფო საქართველოს” მონაცემთა ბაზაში, მსესხებლის დამატებით თანხმობის გარეშე.

6.6. კრედიტორი უფლებამოსილია, მსესხებლის თანხმობის გარეშე, ხელშეკრულებების და მის უზრუნველყოფასთან დაკავშირებული გარიგებებით გათვალისწინებული თავისი უფლებები მთლიანად ან ნაწილობრივ გადასცეს სხვა (მესამე) პირებს (მოთხოვნის დათმობა).

6.7. ხელშეკრულება შედგენილია თანაბარი იურიდიული ძალის მქონე 3 (სამი) ეგზემპლიარად, რომელთაგან ერთი გადაეცემა მსესხებელს, ხოლო ორი ეგზემპლიარი რჩება კრედიტორთან.

6.8. გამსესხებლის საზედამხედველო ორგანოს წარმოადგენს საქართველოს ეროვნული ბანკი. მის.: თბილისი, სანაპიროს ქ. N2

6.9. გამსესხებელი ვალდებულია თავდებს/სოლიდარულ თავდებს, ასევე იპოთეკის და/ან გირავნობის საგნის მესაკუთრეს მიაწოდოს მსესხებელთან გაფორმებული საკრედიტო ხელშეკრულების თავსართის, ხოლო მოთხოვნის შემთხვევაში, ასევე, ხელშეკრულების ასლები იმავე ფორმით, რა ფორმითაც გაფორმებულია მსესხებელთან.

**7.განსაკუთრებული პირობები**

მხარეები წინამდებარე ხელშეკრულებაზე ხელმოწერით ვაცხადებ(თ) თანხმობას და ვანიჭებ(თ) შპს კავკასუს კრედიტს უპირობო უფლებამოსილებას, მომსახურების გაწევის მიზნით და ამ მიზნის განსახორციელებლად, ამ ხელშეკრულების მოქმედების პერიოდში და ხელშეკრულების შეწყვეტის შემდეგ ნებისმიერ დროს, ჩემი (ჩვენი) დამატებითი თანხმობის გარეშე განახორციელოს ქვემოთ ჩამოთვლილი შემდეგი უფლებამოსილებები, კერძოდ:

ა) ხელშეკრულებაზე ხელმოწერით მსესხებელ(ებ)ი და თავდებ(ებ)ი თანხმობას ვაცხადებთ, რომ შპს კავკასუს კრედიტმა კანონმდებლობით დადგენილი წესით (1) ჩემი იდენტიფიკაციის/ვერიფიკაციის (2) ფინანსური მომსახურების მიღების (3) საინფორმაციო ხასიათის შეტყობინებების გამოგზავნის (4) განხორციელებული ფინანსური ოპერაციების შესახებ ინფორმაციის მიწოდების და (5) პირდაპირი მარკეტინგის მიზნით და ამ მიზნების განსახორციელებლად საჭირო მოცულობით მიიღოს და დაამუშაოს ჩემი პერსონალური მონაცემები. პირდაპირი მარკეტინგის მიზნით მონაცემების გამოყენება გულისხმობს მხარეებისთვის სარეკლამო შეთავაზებების გამოგზავნას მოკლე ტექსტური შეტყობინების ან ელ ფოსტის საშუალებით. სარეკლამო შეთავაზებების მიღების გაუქმება შესაძლებელია ნებისმიერ დროს. ამისათვის საჭიროა დაგვიკავშირდეთ ცხელ ხაზზე: 0322 330 330.

ბ) შპს კავკასუს კრედიტომა პერსონალურ მონაცემთა დაცვის შესახებ საქართველოს კანონის მოთხოვნათა შესაბამისად სამოქალაქო რეესტრის სააგენტოსგან, სახელმწიფო სერვისების განვითარების სააგენტოსგან ან/და სხვა მსგავსი უფლებამოსილების მქონე კომერციული და არაკომერციული იურიდიული/კერძო პირებისაგან. სუბიექტთან დაკავშირებული ნებისმიერი ფიზიკური და იურიდიული პირისაგან და ა.შ მიიღოს ინფორმაცია მსესხებელ(ებ)ის / თანამსესხებლ(ებ)ის და თავდებ(ებ)ის პერსონალური მონაცემების შესახებ; ასევე მიიღოს ნებისმიერი ინფორმაცია საკრედიტო საინფორმაციო ბიუროსაგან (შემდგომში “კრედიტინფო საქართველო”) და გაეცნოს მსესხებელ(ებ)ის/თანამსესხებლ(ებ)ის და თავდებ(ებ)ის შესახებ ბიუროს მონაცემთა ბაზაში აღრიცხულ ინფორმაციას ბიუროსთან დადებული ხელშეკრულების შესაბამისად;

გ) შპს კავკასუს კრედიტმა მის ხელთ არსებული როგორც პოზიტიური, ისე ნეგატიური ინფორმაცია გადასცეს ინვესტორებს, აუდიტორულ კომპანიებს და სხვა ორგანიზაციებს. სამოქალაქო რეესტრის სააგენტოს, სახელმწიფო სერვისების განვითარების სააგენტოს ან/და სხვა მსგავსი უფლებამოსილების მქონე კომერციულ და არაკომერციულ იურიდიულ/კერძო პირებს, ასევე საკრედიტო საინფორმაციო ბიუროს (შემდგომში “კრედიტინფო საქართველო”) სუბიექტის პერსონალური მონაცემების შესახებ მისი შემდგომი დამუშავების მიზნით.

დ) შპს კავკასუს კრედიტი შეაგროვებს/დაამუშავებს მსესხებლის/თანამსესხებლის/თავდების შესახებ ყველა იმ საკრედიტო/არასაკრედიტო და სხვა რელევანტურ ინფორმაციას, რომელიც დაკავშირებულია საკრედიტო საინფორმაციო ბიუროსათვის ინფორმაციის მიწოდებასთან და ინფორმაციის მიღებასთან საქართველოს კანონმდებლობით გათვალისწინებული წესითა და პირობებით. წინამდებარე ინფორმაცია მუშავდება მომხმარებლის გადამხდელუნარიანობის ანალიზის მიზნისათვის და ხელმისაწვდომი იქნება საკრედიტო საინფორმაციო ბიუროში ჩართული მომხმარებლებისათვის კანონმდებლობით დადგენილი წესით (სესხის გამცემი ორგანიზაციები და ინფორმაციის მიმღები/მიმწოდებელი პირები). მომხმარებლის (მათ შორის, მონაცემთა სუბიექტი) მოთხოვნის შემთხვევაში, მონაცემთა დამმუშავებელი ვალდებულია გაასწოროს, განაახლოს, დაამატოს, დაბლოკოს, წაშალოს ან გაანადგუროს მონაცემები, თუ ისინი არასრულია, არაზუსტია, არ არის განახლებული, ან თუ მათი შეგროვება და დამუშავება განხორციელდა კანონის საწინააღმდეგოდ.

 **გამსესხებლის რეკვიზიტები**

 **გამსესხებელი:**

 შპს "კავკასუს კრედიტი"

 **მისამართი ფაქტიური:**

 ქ. თბილისი, ვერა, მერაბ კოსტავას ქ. 46/50

 **საიდენტიფიკაციო კოდი:**

 400168643

 **მიმღების ბანკი:**

 სს "საქართველოს ბანკი"

 **ბანკის კოდი:**

 BAGAGE22

 **მიმღების დასახელება:**

 შპს "კავკასუს კრედიტი"

 **მიმღების ანგარიშის ნომერი:**

 GE86BG0000000723721500

 **სესხის გადახდისას დანიშნულების კოდი:**

 \_\_\_\_\_

**მხარეთა ხელმოწერები:**

გამსესხებელი :

შპს "კავკასუს კრედიტი"

წარმომადგენელი: ნინო წერეთელი \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

მსესხებელი:

\_\_\_\_\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_